Muhammad Inuwa Yahaya
Alhaji Muhammad Inuwa Yahaya (an haife shi a ranar 9 ga watan Oktoba, a shekara ta alif ɗari tara da sittin da ɗaya, 1961) ɗan Nijeriya ne, ɗan kasuwa, kuma ɗan siyasa. Shi ne gwamnan  Jihar Gombe wanda aka zaɓa a ranar 9th ga watan Maris a shekara ta dubu biyu da goma sha tara, 2019 ƙarƙashin jam'iyya mai mulki All Progressive Congress (APC).

Farkon Rayuwa

An haifi Muhammad Inuwa Yahaya a ranar 9 ga watan Oktoba, shekara ta alif ɗari tara da sittin da ɗaya, 1961 a anguwar Jekadafari, a garin Gombe, Jihar Gombe. Mahaifinsa, Alhaji Yahaya Umaru, shahararren ɗan kasuwa ne a garin Gombe.

Karatu
Bayan kammala karatun sa na firamare da sakandare, Muhammad Inuwa yasamu gurbin cigaba da karatu a babban makarantar gaba da sakandare a Jami'ar Ahmadu Bello Zaria, inda ya karanta lissafi (Accounting) a shekara ta alif ɗari tara da tamanin da uku, 1983.Yasamu shaidar Bachelor's degree.

Siyasa
Alhaji Muhammad Inuwa Yahaya ya tsunduma cikin siyasa a shekara ta dubu biyu da uku, 2003. Amma yayi suna ne a shekara ta dubu biyu da goma sha biyar, 2015, inda yazama ɗan takarar gwamna a jam'iyar All Progressive Congress (APC) na jihar Gombe. A ɗaya ga watan Oktoba, shekara ta dubu biyu da goma sha takwas, 2018 ya sake lashe zaɓen cikin gidan jam'iyar All Progressive Congress (APC), a karo na biyu dan yin takarar gwamnan Jihar Gombe a babban zaɓen Najeriya na shekara ta dubu biyu da goma sha tara, 2019.

Alhaji Muhammad Inuwa Yahaya yayi nasara a zaɓen shekara ta dubu biyu da goma sha tara, 2019 wanda ya gudana ranan 9 ga watan Maris, shekara ta dubu biyu da goma sha 2019. Ya samu adadin ƙuri'u 364,179, inda ya buge abokin takararsa na jam'iyar Peoples Democratic Party (PDP),Sen.Usman Bayero Nafada wanda yasamu tashi adadin ƙuri'un 222,868.

Manazarta